വാക്സിന് സ്വീകരിക്കൂ.. സമ്മാനമായി ആപ്പിള് എയര്പോഡും സ്കോളര്ഷിപ്പും വാഷിംഗ്ടണ് : രാജ്യത്തെ വാക്സിനേഷന് ദൗത്യം വിജയകരമാക്കാന് പുതിയ തന്ത്രങ്ങളുമായി അമേരിക്ക. കൊവിഡ് ഒന്നാം ഡോസ് വാക്സിന് സ്വീകരിക്കുന്നവര്ക്ക് ആപ്പിള് എയര്പോഡ് പാരിതോഷികമായി നല്കാനൊരുങ്ങി വാഷിംഗ്ടണ് ഡി.സി .വാഷിംഗ്ടണ് മേയര് മുരിയല് ബൗസറാണ് വാക്സിന് സ്വീകരിക്കുന്നവര്ക്ക് പാരിതോഷികം പ്രഖ്യാപിച്ചത്. ഒന്നാം ഡോസ് വാക്സിന് സ്വീകരിക്കുന്നവരില് ഭാഗ്യവാന്മാര്ക്ക് 25,000 ഡോളര് സ്കോളര്ഷിപ്പും ഐപാഡുമാണ് സമ്മാനങ്ങള്. 12 വയസ്സിനും 17 വയസ്സിനും ഇടയിയുളളവര് വാക്സിന് സ്വീകരിച്ചാല് എയര്പോഡുകളും, ഐപാഡുകളും സ്കോളര്ഷിപ്പ് തുകയും, ഹെഡ് ഫോണുകളും ലഭിക്കുമെന്നാണ് മേയര് വ്യക്തമാക്കിയത്. രോഗവ്യാപനം തടയാനും മരണസംഖ്യ കുറയ്ക്കാനും വാക്സിനേഷന് അത്യാവശ്യമാണെന്ന് അദ്ദേഹം കൂട്ടിച്ചേര്ത്തു. അമേരിക്കയില് കൊവിഡ് ബാധിച്ച് ആശുപത്രിയില് പ്രവേശിപ്പിക്കുന്നവരുടെ എണ്ണം ആറ് മാസത്തെ ഏറ്റവും ഉയര്ന്ന നിരക്കിലെത്തിയോടെയാണ് വാക്സിനേഷന് വേഗത്തിലാക്കാന് വേണ്ട നടപടികള് സ്വീകരിച്ച് തുടങ്ങിയത്. മഹാമാരി വീണ്ടും രാജ്യത്ത് പിടിമുറുക്കിയതോടെ ഈ മാസം നടക്കാനിരുന്ന ന്യൂയോര്ക്ക് ഓട്ടോ ഷോ അധികൃതര് റദ്ദാക്കി. ലൂസിയാനയില് വൈറസ് ബാധ രൂക്ഷമായതോടെ ദ ന്യൂ ഓര്ലിയന്സ് ജാസ് ഫെസ്റ്റും ഉപേക്ഷിച്ചു.